—Работа, праводзімая ў рамках мясцовай ініцыятывы “Дзеянні па паспяховым развіцці Глыбоцкага раёна, як беларускай тэрыторыі Еўрарэгіёна “Азёрны край”, практычна набліжаецца да завяршэння, — адзначыла падчас правядзення гала-канферэнцыі старшыня Глыбоцкага раённага Савета дэпутатаў Галіна Унуковіч. – За гэты час былі створаны і працавалі групы па вывучэнні праблем эканомікі і экалогіі, развіцця адукацыі, культуры. Кожная група ў цесным кантакце працавала са спецыялістамі адпаведных раённых службаў. Вёўся сумесны пошук вырашэння праблем, і былі выпрацаваны адпаведныя дакументы.